Gram var Trondhjems ordfører i 1861 og varaordfører i 1857, 1858 og 1859. Han var valgt til stortingsmann fra kjøpstedene Trondhjem og Levanger fra 1859 til 1870, men frasa seg plassen i perioden fra 1865 til 1867 og lot Helmer Lundgreen møte. I 1873 møtte Gram som stortingsmann for Michael Getz, som var sykemeldt. Over disse årene var Gram formann i Stortingets bankkomité, medlem av Stortingets tollkomité og medlem av Lagtinget.